钦定古今图书集成/理学汇编/学行典/第020卷 > 愚按先天方圆二图一一相应故邵子曰变于内 者应乎外变于外者应乎内变于下者应乎上变 于上者应乎下盖巽离兑以二十八阳应坎艮震 > 《皇极起卦法》
## 钦定古今图书集成/理学汇编/学行典/第020卷 > 愚按先天方圆二图一一相应故邵子曰变于内 者应乎外变于外者应乎内变于下者应乎上变 于上者应乎下盖巽离兑以二十八阳应坎艮震 > 《皇极起卦法》

皇极起卦有四法，天数起于会之子。冬至甲子卦，自
泰行也。地数起于运之甲，惊蛰己卯方起《泰》卦。人数
起于世之子，大雪甲己仲，用《泰》直事。物数起于月之
寅春分起《泰》，而用甲己、孟，各各不同。起冬至者，天建
子也；起大寒者，地建丑也；起惊蛰者，人建寅而缩一
气，在正月之终气也；起春分者，帝出乎震也。天地人
物各用一元，皆首于《泰》卦。若通变起元会运卦，其例
犹未协。皇极用四数，不特元会运世与岁月日时而
已。自《干》与《坤》分太极为《易》之门，一变而为四象，二变
而为八卦，三变而为十六位，四变而为六十四卦。自
四变而耦之，则先天图一百二十八卦也。四变而四
之，则挂一图二百五十六卦也。四变而八之，则《既济》
图五百一十二卦也，四变而十六之，则《既济》阴阳图
之细数各一千二十四卦也。八八之卦，亦四变而为
用，故日月星辰之在天，水火土石之在地，士农工商
之在人，无非四也。

《皇极》之法，妙在方圆曲直，运行，以圆生物，以方平行
则直，斜行则曲，所以成变化而行鬼神，乘除消长，由此而分也。《先天》以方圆二象合为一图，分两图别之
为二，此元经会，会经运，运经世，皆圆图之用也。乾坤
为大父母，其卦皆右行，从太阳也。《复》《姤》为小父母，其
卦皆左行，法四时也。右行之卦，皆一生二、二生四、四
生八，八生十六，十六生三十二，三十二生六十四；至
于反生一十七卦，而后会无极之数，即“元终复有元”
之理也。“左行”之卦，自一而二，第第相承，如环无端，即
“岁尽又改岁”之理也。二者逆顺异行，其数之差至于
万万，极阳舒而阴缩也。

《皇极》二百五十六卦，只用内正外悔，二象之外无爻
义，故分两图，只用一、二、三、四、五、六、七、八之数而定卦，
至分两图变为《既济图》，皆以内外之数系卦，为挂一
卦以数取，成二百五十六卦，其卦又自祖于《先天》圆
图也。《观物外篇》言干、兑、离、震用阳爻一百八，巽、坎、艮、
坤用阴爻一百八，又并阳侵阴、昼侵夜之数，又取坎、
艮之阳爻四十，共三百五十六爻者，即挂一卦之所
祖也，是以“摘爻明义”，以所得之卦为吉凶也。